Den Nord-Cimbriske Tilskuer, 1829-04-10
Rusland, Tyrkiet og Grækerland. Over Petersburg har man følgende officielle Efterretninger fra Varna af 5te og 7de Marts, Den 3die d. M. have vore Tropper opbrændt hele den tyrkiske ved Floden Kamtshik befindtlige Leir. Dagen for havde vore Forposter meldt, at Floden Kamtschik var traadt over sine Bredder, og Tyrkerne havde forladt deres Leir og trukket sig tilbage til Derwisch-Kio. Oberstleutnant Kuteinikow gik da med 30 Kosakker over Floden og satte Jld paa Teltene og alt, hvad der befandtes i Leiren; da Tyrkerne faae Røgen ilede de til, men kunne intet redde. Fra Odessa ere til Varna mange Fartøier ankomne, saa at vi have Overflod paa alle Fornødenheder. - Man antager følgende at være Hovedpuncterne, hvorpaa Porten kan erholde Fred af Rusland: 1. At sløife alle Dardanellerslotte; 2 at tilstaae frie Handel paa det hvide og sorte Hav for alle Nationer uden Visitation og mod den i en Fredstractat bestemte Afgivt, 3, at anerkjende Grækernes Uafhængighed i dens hele Omfang; 4. at det erobrede tyrkiske Armenien skal som Moldau og Wallachiet, forblive under russisk Beskyttelse; 5. den græske Patriarch i Constantinopel skal forestille en diplomatisk Person, uafhængig af Porten; 6. alle christelige Religioner skulle være tilladte og uindskrænkede i hele det tyrkiske Rige, og det skal tillades dem at forsyne deres Gudshuse med Taarne og Klokker; 7, de Christne som boe eller opholde sig i Tyrkiet skulle staae under blandede Commissioner af Ulemas og christelige Menigheds Forstandere; 8 en Godtgjørelse af 600 Millioner Rubler erlægges i Krigsomkostninger; 9, indtil Opfyldelsen af disse Puncter forblive de russiske Tropper i Besiddelse af de asiatiske Provindser og begge Fyrstendømmer; 10, ogsaa Serwien skal vedblive at nyde russisk Beskyttelse; 11. efter Opfyldelsen af disse Betingelser garanterer Rusland, til evig Tid det tyrkiske Riges Jntegritet, og vil understytte dets Optagelse i det europæiske Statsforbund. - Man erfarer nu, at det var den 27de Febr., at Admiral Kumany begyndte at beskyde Sizeboli og continuerede til næste Dag, da han indtog Stædet. Han forefandt der 11 Kanoner, et stort Forraad af Krudt og Patroner, 1 Magazin med Tvebakker, 1500 Tschetwert Hvede, over 500 Stkr. Horngæg, og mange Heste. SizebolisBesætning bestod af 1600 Albanesere, som under Bombardementet toge Flugten. Fra Burgas, og Omegn indtrufne Grækere fortælle, at hiin faste Pladses Jndtagelse paa den anden Side Balkan, har udbredt almindelig Skræk blandt Tyrkerne. - Efter de seneste Efterretninger fra Constantinopel var Storherren beskjæftiget med sit Opbrud til Donauhæren, hvortil den 21te Marts skal være bestemt, Prophetens hellige Fane, en stor Deel af Rigets Store, hele Hovedstadens vaabendygtige Mandskab, der skal beløbe sig til 150,000 Mand, følger med, dog hedder det at Touren for det Første, ikke gaaer længer end til Adrianopel. Over 100 Tatarer ere ilede afsted for at forkynde denne Nyhed, som skal have gjort et gunstigt Jndtryk paa Folket. Jfølge Efterretninger fra den tyrkiske Hovedstad af 27de Februar, vedvarede Underhandlingerne i Constantinopel, men synes Reis Effendi den ene Dag at være eftergivende, er han den Anden omvendt, saa at intet synes at lede til noget Resultat. Mangelen paa Levnedsmidler bliver i Hovedstaden immer foligere, og de tyrkiske Embedsmænd vare ængstelig bekymrede for at paa den tilstundende, Beraffest, da Folket fra Omegnen strømmer til, den offentlige Rolighed skulle blive forstyrret; man havde derfor fundet sig bevæget til at bortfjerne flere tusinde Jøder og Grækere fra Staden. For Grækerland er det en vigtig Ting hvad saavel Breve fra London, som Courier fransoisige: at Rusland kun ville indvilge i Afsendelsen, af Befuldmægtigede til Constantinopel for at underhandle directe med Porten, naar Grækerland erholdt saadanne Grændser, som satte det i Stand til at sikkre sig mod Tyrkernes fornyede Angreb. Tractaten af 6te Juli bliver derfor i fuld Kraft og de græske Anliggender ville blive ordnede under de contraherende Magters Auspicier. Fornævnte Blad forsikkrer, at den mellem Frankerig, Engeland og Rusland afsluttede Tractat om Grækerlands Grændser, allerede er definitiv undertegnet, at denne Tractat snart vil blive offentlig bekjendtgjort, og allerede er afsendt til Constantinopel for at bekjendtgjøres den tyrkiske Regjering.